
POSTUPANJE S OBOLJELIMA, BLISKIM KONTAKTIMA OBOLJELIH I PREKID 
IZOLACIJE | KARANTENE 


Objedinjene revidirane preporuke o prioritetima za testiranje na SARS-CoV-2, 
postupanju skontaktima, završetku izolacije i karantene/samoizolacije s 
osvrtom na osobe koje su preboljele COVID-19 ili su cijepljene 


Izmjene u odnosu na prethodnu verziju: 


Izmijenjene su informacije o postupanju s kontaktima oboljelih od omikron varijante na način da osobe 
koje su se docijepile, preboljele COVID-19 unazad tri mjeseca, ili cijepljene nakon preboljenja, ne 
trebaju biti podvrgnute karanteni 


1. — Postupak s bliskim kontaktima oboljelog od bolesti COVID-19 


Radi smanjenja širenja infekcije svi bliski kontakti oboljelog, osim kasnije navedenih izuzetaka, 
upućuju se u zdravstveni nadzor u karanteni/samoizolaciji. 


Bliske kontakte koji su dio kolektiva u kojem je važno procijeniti proširenost infekcije preporučljivo 
je testirati RT-PCR testom ili brzim antigenskim testom unutar pet dana od izlaganja. Negativan 
rezultat testa nema utjecaja na trajanje karantene/ samoizolacije. Pozitivan rezultat testa 
zahtijeva obradu bliskih kontakata testirane osobe. Pozitivan brzi antigenski test treba potvrditi RT- 
PCR testom. 


Bliski kontakti* podliježu zdravstvenom nadzoru u karanteni/samoizolaciji u trajanju od 10 dana od 
zadnjeg bliskog kontakta sa zaraženom osobom. Karantena/samoizolacija osoba u kontaktu sa 
zaraženima omikron varijantom traje 14 dana (više detalja niže u istoj točki). 


Ako su bolesnik i kontakti u zajedničkom kućanstvu bez mogućnosti izolacije bolesnika (npr. oboljelo 
dijete koje njeguju roditelji), kućni kontakti podliježu karanteni u trajanju od 10 dana nakon što 
bolesnik ispuni kriterije za završetak izolacije. Ako su kontinuirano u bliskom kontaktu s bolesnikom, 
to podrazumijeva karantenu od 20 dana (10 dana trajanja zaraznosti bolesnika plus 10 dana 
karantene od posljednjeg dana zaraznosti bolesnika) od datuma obolijevanja bolesnika, pod 
uvjetom da bolesnik zadovolji uvjete za prekid izolacije nakon deset dana i da kontakti ne razviju 





simptome bolesti tijekom tog razdoblja što treba procijeniti izabrani liječnik primarne zdravstvene 
zaštite. 


Kad god je moguće, potrebno je pokušati ustanoviti izvor infekcije za oboljelu osobu te staviti pod 
zdravstveni nadzor i testirati osobe koje su bile bliski kontakti one osobe koja je bila izvor infekcije 
inicijalnom bolesniku od kojeg je započelo traženje kontakata. 


Po završetku karantene nije potrebno testirati osobe ako ne razviju simptome, osim ako: 

- su imunokompromitirane ili rade u zdravstvenim ustanovama i kod pružatelja socijalnih usluga 
smještaja i boravka za starije i teško bolesne odrasle osobe i osobe s invaliditetom, 

- su u karanteni zbog izloženosti omikron varijanti virusa. 


Imunokompromitirane osobe i osobe koje rade u zdravstvenim ustanovama i kod pružatelja 
socijalnih usluga smještaja i boravka za starije i teško bolesne odrasle osobe i osobe s 
invaliditetom, a koje tijekom karantene nisu razvile nijedan simptom bolesti COVID-19 
(asimptomatski tijekom karantene), mogu prekinuti karantenu nakon provedenog testiranja 10. 
dana karantene i zaprimanja jednog negativnog rezultata testiranja. U tu svrhu može se koristiti brzi 
antigenski test ili PCR test. 


Ako osobe u karanteni/samoizolaciji razviju simptome bolesti kompatibilne s bolesti COVID-19, 
treba ih testirati na SARS-CoV-2. U očekivanju rezultata testiranja treba ih tretirati kao oboljele od 
COVID-19. U tu svrhu može se koristiti brzi antigenski test (pozitivan brzi antigenski test treba 
potvrditi PCR testom, a do rezultata PCR testiranja osoba je u izolaciji) ili PCR test. 


* Bliski kontakt se u svrhu zdravstvenog nadzora u karanteni/samoizolaciji definira kao: 

- dijeljenje kućanstva s bolesnikom 

- izravan tjelesni kontakt s oboljelim od bolesti COVID-19 

- nezaštićen izravni kontakt s infektivnim izlučevinama oboljelog od bolesti COVID-19 (dodirivanje 
korištenih maramica golom rukom ili npr. ako se bolesnik iskašlje u osobu) 

- kontakt licem u lice s oboljelim od bolesti COVID-19 na udaljenosti manjoj od dva metra u trajanju 
duljem od 15 minuta 

- boravak u zatvorenom prostoru (npr. učionica, soba za sastanke, čekaonica u zdravstvenoj 
ustanovi itd.) s oboljelim od bolesti COVID-19 na udaljenosti manjoj od dva metra u trajanju 
duljem od 15 minuta — boravak u zatvorenom prostoru na udaljenosti većoj od dva metra može 
predstavljati bliski kontakt, ovisno otome imalibolesnik simptome, o nošenju maski, o ventilaciji 
prostorije... svaki pojedinačni kontakt u zatvorenom prostoru treba individualno procijeniti 

- zdravstveni radnik ili druga osoba koja pruža izravnu njegu oboljelom od bolesti COVID-19 ili 
laboratorijsko osoblje koje rukuje s uzorcima oboljelog bez korištenja preporučene osobne 
zaštitne opreme (OZO) ili ako je došlo do propusta u korištenju OZO-a 

- kontakt u zrakoplovu ili drugom prijevoznom sredstvu s bolesnikom dva mjesta ispred, iza ili sa 
strane; suputnici ili osobe koje skrbe o bolesniku tijekom putovanja; osoblje koje je posluživalo u 
dijelu zrakoplova u kojem sjedi bolesnik (ako težina kliničke slike ili kretanje bolesnika upućuje na 
izloženost većeg broja putnika, bliskim kontaktima se mogu smatrati putnici cijelog odjeljka ili 
cijelog zrakoplova). 


Potrebno je naglasiti da svaka specifična situacija zahtijeva individualnu epidemiološku procjenu rizika i 
da se postupanje može razlikovati od preporuka ako postoji medicinsko opravdanje. 


Osoba_koja je ostvarila bliski kontakt sa zaraznom osobom _ne podliježe zdravstvenom nadzoru u 





karanteni/samoizolaciji ako je: 


- Preboljela COVID-19, neovisno o cijepnom statusu 


imala laboratorijski potvrđen COVID-19 (PCR testom ili antigenskim testom) i bili su ispunjeni 
uvjeti za prekid izolacije. Ako je prošlo manje od 180 dana od početka bolesti do kontakta sa 
zaraznom osobom, nije potrebno testiranje, aako je prošlo više od 180 dana od početka bolesti 
preporučljivo je testirati se odmah nakon bliskog kontakta, 5-7 dana nakon bliskog kontakta i 
nakon 14 dana brzim antigenskim testom. Zdravstveni djelatnici i djelatnici u drugim 
ustanovama koji dolaze u kontakt s osjetljivim pojedincima (skupinama) iako su preboljeli 
COVID-19 testiraju se brzim antigenskim ili PCR testom odmah nakon rizičnog kontakta, 7. dana 
nakon kontakta i 14. dan nakon kontakta, ako je prošlo više od tri mjeseca nakon početka 
bolesti, a ako je moguće organizirati preporučljivo je da se testiraju svaka tri dana. 


- Cijepljena protiv bolesti COVID-19 


primila drugu dozu COVID-19 cjepiva (ili jednu dozu Janssen cjepiva), pod uvjetom da je prošlo 
14 dana od završetka cijepljenja (primitka druge doze za sva cjepiva osim za Janssen cjepivo 
koje se prima u jednoj dozi). Te osobe trebaju 14 dana od kontakta pojačano provoditi mjere 
za sprječavanje kapljičnih infekcija i preporučljivo je da se testiraju se brzim antigenskim testom 
5-7 dana nakon kontakta neovisno o nepostojanju simptoma (ako je prošlo više od šest mjeseci 
nakon zadnje doze cjepiva, snažno je preporučeno testiranje nakon izlaganja i 14 dana nakon 
bliskog kontakta). Pozitivni BAT test treba potvrditi PCR testom. Zdravstveni djelatnici i 
djelatnici u drugim ustanovama koji dolaze u kontakt s osjetljivim pojedincima (skupinama) 
iako su preboljeli COVID-19 testiraju se brzim antigenskim ili PCR testom odmah nakon rizičnog 
kontakta, 7. dana nakon kontakta i 14. dan nakon kontakta, ako je prošlo više od tri mjeseca 
nakon početka bolesti, a ako je moguće organizirati preporučljivo je da se testiraju svaka tri 
dana. 


S obzirom na to da cijepljenje ne sprječava u potpunosti mogućnost asimptomatske infekcije i 
širenje infekcije, cijepljene osobe koje ostvare bliski kontakt s bolesnikom moraju se sljedeća 
dva tjedna od tog kontakta strogo pridržavati mjera za smanjenje prijenosa kapljičnih infekcija 
(nošenje kirurških ili FFP2 maski, držanje distance, izbjegavanje okupljanja) i paziti na 
eventualnu pojavu simptoma kompatibilnih sa COVID-19 koji bi zahtijevali PCR testiranje, aako 
nemaju simptome, preporučamo da se testiraju brzim antigenskim testom 5-7 dana nakon 
ostvarivanja bliskog kontakta. Osobito ako su zaposleni u zdravstvenoj ustanovi ili domu za 
starije osobe, cijepljeni kontakti moraju konzistentno i bez iznimke koristiti FFP2 masku bez 
ventila, održavati fizički razmak u najvećoj mogućoj mjeri i voditi brigu o strogoj higijeni ruku 
radi sprječavanja mogućeg prijenosa infekcije na pacijente, korisnike domova i kolege. 
Zdravstveni djelatnici i djelatnici u drugim ustanovama koji dolaze u kontakt s osjetljivim 
pojedincima (skupinama) moraju se testirati brzim antigenskim ili PCR testom odmah nakon 
rizičnog kontakta, 7. dana nakon kontakta i 14. dan nakon kontakta. Cijepljeni bliski kontakti 
oboljeloga tijekom dva tjedna nakon kontakta ne smiju sudjelovati u zajedničkim aktivnostima 
pri kojima se skida maska. Ako se u tom razdoblju pojave simptomi treba se podvrgnuti izolaciji 
i procijeniti radi li se o COVID-19, uključujući upućivanje na testiranje na SARS-CoV-2. 


Kontakti oboljelih od omikron varijante 


Ako je izvor zaražen omikron varijantom ili postoji epidemiološka sumnja da se radi o omikron 
varijanti, svi kontakti (osim niže navedenih izuzetaka) podložni su karanteni u trajanju od 14 
dana te se trebaju testirati PCR testom na početku karantene i zadnji dan karantene. Ako se u 
postavljene sumnje sekvenciranjem isključi omikron varijanta, 14-dnevna karantena se 
prekida, a s kontaktima se dalje postupa kao kod izloženosti udomaćenim varijantama virusa. 





e  Odobveze karantene izuzete su : 
-Imunokompetentne osobe koje su primile primarno cijepljenje (1 doza Janssen ili dvije doze 
cjepiva koja se primaju u dvije doze) te nakon toga docijepljene; 
-osobe koje su preboljele COVID-19 i nakon preboljenja primile primarno cijepljenje (1 doza 
Janssen ili dvije doze cjepiva koja se primaju u dvije doze) 
- osobe koje su preboljele COVID-19 unutar 90 dana prije bliskog kontakta, neovisno o 
cijepnom statusu 


- Osobe izuzete od karantene trebaju 14 dana od kontakta pojačano provoditi mjere za 
sprječavanje kapljičnih infekcija te se preporučuje da se testiraju brzim antigenskim testom čim 
prije nakon ostvarenog bliskog kontakta te svakog trećeg dana tijekom dva tjedna nakon 
izloženosti. Pozitivni BAT treba potvrditi PCR testom. 


2. Prioritetne skupine za testiranje su: 
2.1. Sve simptomatske osobe s postavljenom kliničkom sumnjom na COVID-19 


S obzirom na pogoršanje epidemiološke situacije, nužno je sve simptomatske osobe slati na 
testiranje. Sve pozitive BAT testove potrebno je zbog administrativnih razloga (mogućnosti 
ishođenja digitalne covid potvrde) potvrditi PCR testom. PCR test, zbog administrativnih razloga, 
kad je god to moguće i kad dozvoljavaju kapaciteti testiranja i specifičnost situacije, treba koristiti 
kao prvi izbor testa za dijagnostiku. Osobu sa simptomima u koje se postavi indikacija za testiranje 
na COVID-19 treba staviti u izolaciju do pristizanja nalaza (bez obzira radi lise obrzom antigenskom 
ili PCR testu). Bliski kontakti simptomatske osobe koja čeka rezultate testiranja također ostaju u 
karanteni, naročito obiteljski kontakti i kontakti s posla ako su zdravstveni djelatnici i djelatnici u 
domovima, do prispijeća nalaza, osim ako pripadaju kategorijama koje su izuzete od karantene 
(vidjeti točku 1.). U slučaju pozitivnog nalaza, oboljela osoba ostaje u izolaciji sve do ispunjenja 
kriterija za završetak izolacije (vidjeti točku 3.), a njezini bliski kontakti u karanteni ako ne pripadaju 
kategorijama koje su izuzete od karantene (vidjeti točku 1.). 

Uzimajući u obzir da je od početka školske godine znatno porastao udio školske djece među 
novooboljelima, podsjećamo na potrebu testiranja učenika kod simptoma koji mogu upućivati na 
COVID-19. 


2.2. Asimptomatske osobe koje nisu bliski kontakt oboljeloga 


Pri testiranju asimptomatskih osoba prednost treba dati osobama koje rade u zdravstvenom 
sustavu, osobito u bolnicama te kod pružatelja socijalnih usluga smještaja i boravka za starije i 
teško bolesne odrasle osobe i osobe s invaliditetom, prema epidemiološkim indikacijama. 


a) Djelatnici zdravstvenih ustanova i djelatnici kod pružatelja socijalnih usluga smještaja i boravka 
za starije i teško bolesne odrasle osobe i osobe s invaliditetom prije povratka na posao, a na 
temelju trijaže (npr. anamnestički podaci o postojanju simptoma kompatibilnih s COVID-19, o 
boravku u zemlji/području s visokom incidencijom bolesti, o sudjelovanju na većim 
okupljanjima na kojima se nisu poštivale mjere za sprječavanje širenja kapljičnih infekcija; sve 
to unazad 14 dana). Mjere za zdravstvene djelatnike su dodatno opisane u Odluci stožera 
civilne zaštite i zasebnim uputama HZJZ-a. 

Mjere vezane uz djelatnike domova detaljnije su razrađene u Uputama za sprječavanje i 
suzbijanje epidemije bolesti COVID-19 za pružatelje socijalnih usluga u sustavu socijalne skrbi. 
Isti uvjeti se primjenjuju na učenike i studente na praksi u ovim ustanovama. 





b) Bolesnici u kojih se planira hospitalizacija kao i bolesnici u kojih se planira provođenje 


dijagnostičko-terapijskih postupaka koji generiraju aerosol u specijalističko-konzilijarnoj ili 
bolničkoj zdravstvenoj zaštiti. Dodatno, i drugi bolesnici koji zahtijevaju medicinsku skrb, ali 
samo ako se na temelju trijaže procijeni visoki rizik izloženosti infekciji. Zbog nemogućnosti 
provođenja dijagnostike u zadanim rokovima kod svih pacijenata, zdravstvene ustanove ne 
mogu uvjetovati primitak pacijenata negativnim BAT ili PCR testom koji nije stariji od 48 sati, 
osobito ako je dijagnostički ili terapijski zahvat hitan ili odgoda može uzrokovati pogoršanje 
zdravstvenog stanja pacijenta (ovakvi su zahtjevi bolnica osobito problematični kod 
hospitalizacije nakon vikenda, neradnih dana i sl.). Ako zdravstvena ustanova ima BAT ili PCR 
dijagnostiku SARS-CoV-2, treba osigurati obavljanje dijagnostike takvim pacijentima u svojoj 
ustanovi, da se izbjegne opterećivanje sustava temeljenog na uputnicama izabranog liječnika. 


Uputnice za testiranje učenika i studenata na praksi u zdravstvenim ustanovama i u socijalnoj skrbi 
izdaje nadležni liječnik školske medicine, učenika i studenata u učeničkim /studentskim domovima 
izdaje nadležni liječnik školske medicine ili izabrani liječnik te učenika i studenata kod drugih 


E TEN 


ili izabrani liječnik. 


Potrebno je naglasiti da svaka specifična situacija zahtijeva individualnu epidemiološku procjenu i 
da se postupanje može razlikovati od preporuka ako postoji medicinsko opravdanje. 


3. Kriteriji za završetak izolacije oboljelih od bolesti COVID-19 


Ove preporuke temelje se na postojećim spoznajama o trajanju zaraznosti osoba s virusom SARS- 


CoV-2ti podložne su promjeni. Podaci za donošenje odluke o prekidu izolacije su datum pojave prvih 


simptoma i znakova bolesti i njihovo trajanje, odnosno datum testiranja (uzimanja uzorka) na SARS- 


CoV-2, ovisno o tome radi li se o simptomatskoj ili asimptomatskoj infekciji virusom SARS-CoV-2. 


Prekid izolacije se prvenstveno temelji na kliničkoj slici i proteku vremena od početka bolesti, a 


iznimno na rezultatima testiranja. 


Asimptomatski bolesnik s COVID-19 


Za asimptomatske slučajeve COVID-19 završetak izolacije preporučuje se 10 dana nakon prvog 
pozitivnog testa/uzimanja uzorka na SARS-CoV-2, uz uvjet da tijekom tog razdoblja nisu razvili 


nikakve simptome bolesti. U slučaju razvoja simptoma, koriste se kriteriji za simptomatske 
bolesnike, pri čemu je referentna točka datum pojave simptoma. 


Simptomatski bolesnik COVID-19 s blagom ili umjerenom kliničkom slikom, koji nije 
imunokompromitiran 


Završetak izolacije simptomatskog bolesnika s blagom ili umjerenom kliničkom slikom COVID-19, 
koji nije imunokompromitiran preporučuje se ako su zadovoljeni sljedeći kriteriji: 





- najmanje tri uzastopna _dana bolesnik je afebrilan bez upotrebe antipiretika i ima značajno 
poboljšanje (smanjenje) drugih simptoma? COVID-19 


- | prošlo je najmanje 10 dana od prvog dana bolesti 


II. — SimptomatskibolesniksCOVID-19s teškom kliničkom slikom koji nije imunokompromitiran 


Završetak izolacije simptomatskog bolesnika s COVID-19 s teškom kliničkom slikom koja 
zahtijeva intenzivnu skrb, preporučuje se ako su zadovoljeni sljedeći kriteriji: 


- najmanje tri uzastopna dana bolesnik je afebrilan bez upotrebe antipiretika i značajno 
poboljšanje simptoma“ bolesti COVID-19 


- | prošlo je najmanje 20 dana od prvog dana bolesti 


IV. — Teško imunokompromitirani bolesnik (npr. oboljeli od maligne bolesti na kemoterapiji, 
osobe koja duže razdoblje primaju visoke doze kortikosteroida (npr. prednizona > 20 mg/dan 
duže od 14 dana)/imunosupresivnih lijekova zbog svoje osnovne dijagnoze, primatelj 
transplantiranog organa/tkiva, osoba s HIV infekcijom i niskim vrijednostima CD4A limfocita 
(<200) ili drugim oblikom imunodeficijencije). Završetak izolacije preporučuje se ako su 
zadovoljeni sljedeći kriteriji: 


- najmanje tri uzastopna dana bolesnik je afebrilan bez upotrebe antipiretika 
- značajno poboljšanje simptoma? bolesti COVID-19 
I prošlo je najmanje 20 dana od početka simptoma bolesti 


ILI 


osoba ima dva uzastopna negativna rezultata brisa RT-PCR testiranja na SARS-CoV-2 s 
razmakom od minimalno 24 sata, s time da je prvi bris uzetnajmanje deset dana od početka bolesti 
i nakon što je bolesnik tri uzastopna dana afebrilan. 


4. Za korisnike domova za starije i teško bolesne odrasle osobe i osobe s invaliditetom 
primjenjuju se Upute za sprječavanje i suzbijanje epidemije COVID-19 za pružatelje socijalne usluge 
smještaja za starije osobe i osobe s invaliditetom u sustavu socijalne skrbi. 


1 Prema njima osobe zaražene virusom SARS-CoV-2 najzaraznije su dan-dva prije pojave simptoma i u prvim danima 
bolesti, pri čemu se većina sekundarnih slučajeva zarazi u kontaktu s prvooboljelom osobom unutar prvih pet dana od 
pojave simptoma. Do sada još nije uspješno izoliran vijabilan 

virus iz uzoraka gornjih dišnih puteva nakon drugog tjedna bolesti, unatoč pozitivnom PCR nalazu. 

Molekularna PCR metoda detektira virusnu nukleinsku kiselinu koja ne korelira uvijek s prisutnošću 

vijabilnog virusa u organizmu. 


2 Određeni simptomi poput kašlja i anosmije mogu trajati tjednima nakon što bolesnik prestane biti zarazan za 
okolinu. 


